62020TO0729(01)_INF
Uznesenie Všeobecného súdu (štvrtá komora) z 3. novembra 2021 –Aurubis/Komisia
(vec T‑729/20)
„Žaloba o neplatnosť – Životné prostredie – Smernica 2003/87/ES – Skleníkové plyny – Pridelenie emisných kvót – Žiadosť o prevedenie emisných certifikátov do Nemecka – Žiadosť adresovaná v rámci vnútroštátneho konania o nariadení predbežného opatrenia s cieľom zabezpečiť potrebný účinok prejudiciálneho konania vo veci C‑271/20 – Rozhodnutie Komisie o zamietnutí – Aktívna legitimácia – Neexistencia priamej dotknutosti – Neprípustnosť“
1.
Žaloba na nečinnosť – Nečinnosť – Pojem – Nekonanie – Akt, ktorému sa nevyhovelo – Vylúčenie
(článok 265 ZFEÚ)
(pozri body 23, 28, 29)
2.
Žaloba o neplatnosť – Akty, ktoré možno napadnúť žalobou – Akty určené na vytvorenie právnych účinkov – Zaujatie stanoviska Komisie k žiadosti vnútroštátneho orgánu – Začlenenie
(článok 263 ZFEÚ)
(pozri bod 30)
3.
Žaloba o neplatnosť – Fyzické alebo právnické osoby – Akty, ktoré sa ich priamo a osobne týkajú – Priama dotknutosť – Kritériá – Rozhodnutie Komisie, adresované vnútroštátnemu orgánu, ktorým bolo zamietnuté prevedenie dodatočných emisných kvót skleníkových plynov na tento orgán do doby, kým nebude právoplatne skončené vnútroštátne súdne konanie – Žaloba podaná žalobkyňou vo vnútroštátnom súdnom konaní – Rozhodnutie, ktoré nemá priame účinky na právnu situáciu uvedenej žalobkyne – Vnútroštátny orgán, ktorý nebol v čase prijatia tohto rozhodnutia poverený jeho vykonaním – Neexistencia priamej dotknutosti – Neprípustnosť
(článok 263 štvrtý odsek ZFEÚ)
(pozri body 33, 34, 38, 40 – 55)
4.
Žaloba o neplatnosť – Fyzické alebo právnické osoby – Akty, ktoré sa ich priamo a osobne týkajú – Podmienky, ktoré majú kumulatívnu povahu – Neprípustnosť žaloby v prípade, že jedna z týchto podmienok nie je splnená
(článok 263 štvrtý odsek ZFEÚ)
(pozri bod 35)
Predmet
Návrh podaný na základe článku 263 ZFEÚ, na zrušenie listu Komisie z 8. decembra 2020, ktorým tento orgán zamietol žiadosť Deutsche Emissionshandelsstelle (nemecký orgán pre obchodovanie s emisnými kvótami) o predbežné prevedenie, na účet Spolkovej republiky Nemecko alebo subsidiárne na účet prevádzkovateľa, ktorým je žalobkyňa, najneskôr do 31. decembra 2020, určitého počtu emisných kvót skleníkových plynov, ktorý zodpovedá dodatočnému počtu emisných kvót, na ktorých bezplatné pridelenie v rámci tretieho obchodovacieho obdobia s emisnými kvótami skleníkových plynov žalobkyňa podala návrh na Verwaltungsgericht Berlin (Správny súd Berlín, Nemecko)
Výrok
1.
Žaloba sa zamieta ako neprípustná.
2.
Aurubis AG je povinná nahradiť trovy konania, vrátane trov konania súvisiacich s konaním o nariadení predbežného opatrenia.